Ir-Regolament tal-Kunsill (KE) Nru 831/2004
tas-26 ta' April 2004
li jemenda r-Regolament (KE) Nru 973/2001 li jistabbilixxi ċerti miżuri ta' natura teknika għall-konservazzjoni ta' stokkijiet ta' speċi ferm migratorji
IL-KUNSILL TA' L-UNJONI EWROPEA,
Wara li kkunsidra t-Trattat li jistabbixxi l-Komunità Ewropea, u partikolarment l-Artikolu 37 tiegħu,
Wara li kkunsidra il-proposta mill-Kummissjoni,
Wara li kkunsidra l-opinjoni tal-Parlament Ewropew [1],
Billi:
(1) Il-Kummissjoni Internazzjonali għall-Konservazzjoni tat-Tonn ta' l-Atlantiku (ICCAT) u l-Kummissjoni tat-Tonn ta' l-Oċean Indjan (IOTC) adottaw numru ta' rakkommandazzjonijiet dwar miżuri tekniċi, li kienu ġew ittrasportati fil-liġi tal-Komunità bir-Regolament tal-Kunsill (KE) Nru 973/2001 tal-14 ta' Mejju 2001 li jistabbilixxi ċerti miżuri tekniċi għall-konservazzjoni ta' ċerti riżorsi ta' speċje ferm migratorji [2].
(2) Il-ICCAT, fil-2001, matul is-17 il-laqgħa ordinarja tagħha, u fil-2002 matul it-13 il-laqgħa speċjali tagħha, irrakkommandat ċerti miżuri tekniċi ġodda għal ċerti riżorsi ferm migratorji ta' l-Atlantiku u tal-Mediterran. La darba dawn ir-rakkommandazzjonijiet huma ta' natura li jorbtu fuq il-Komunità, dawn għandhom ikunu implementati.
(3) Ir-Reġolament (KE) Nru 973/2001 għandu għalhekk ikun emendat kif xieraq,
ADOTTA DAN IR-REGOLAMENT:
Artikolu 1
Ir-Regolament (KE) Nru 973/2001 huwa b'hekk emendat kif ġej:
1. Fil-Artikolu 3(4) "sal-31 ta' Diċembru 2002" għandu jkun imħassar.
2. L-Artikolu 5(1) għandu jiġi mibdul b'dan li ġej:
"1. Sajd fil-Baħar Mediterran għat-tonn tal-pinna kaħlanija bi tkarkir tax-xbieki ta' l-għeluq huwa ipprojbit mis-16 ta' Lulju sal-15 ta' Awissu ta' kull sena."
3. dawn l-Artikoli li ġejjin għandhom ikunu miżjuda:
"L-Artikolu 5a
1. L-Istati Membri għandhom ta' kull sena jħejju programm ta' kampjunar dwar l-estimi tan-numri-fid-daqs tat-tonn tal-pinna kaħlanija maqbuda, inter alia, permezz ta' osservaturi xjentifiċi abbord id-dgħajjes jew f'siti tan-nasses għat-tkabbir tal-ħut.
2. L-Istati Membri għandhom jittrasmettu il-programmi tagħhom lejn il-Kumitat Permanenti dwar ir-Riċerka u l-Istatistika għal validazzjoni, u b'kopja lejn il-Kummissjoni.
3. Qabel l-1 ta' Lulju ta' kull sena, l-Istati Membri għandhom jibgħatu lejn il-Kummissjoni, rapport dwar is-sejbiet tal-programmi, kif indikat fil-paragrafu 1, li jkunu twettqu fis-sena preċedenti.
Artikolu 5b
1. L-Istati Membri għandom jesegwixxu pjan għall-2003 u l-2004 dwar it-tnaqqis tal-qabdiet ta' tonn tal-pinna kaħlanija ġuvelini ġewwa l-Mediterran u jassiguraw il-komnformita mad-daqs minimu tat-tonn tal-pinna kaħlanija kif indikat fl-Arikolu 6.
2. L-Istati Membri għandhom jesegwixxu programm xjentifiku għas-snin 2003 u 2004 sabiex jidentifikaw il-varji tipi tas-dajd għal-qbil tat-tonna tal-pinna kaħlanija u tal-komposizzjoni tad-daqs tal-qabdiet rispettivi tagħhom. Dawn l-estimi għandu jinkludu id-dettalji mill-imgħoddi skond kif disponibbli.
3. Qabel il-15 ta' Settembru ta' kull sena, l-Istati Membri għandhom jinnotifikaw lill-Kummissjoni bl-azzjoni li huma jkunu ħadu permezz tal-paragrafi 1 u 2 u bl-eżitu ta' l-eżekuzzjoni tal-pjan."
4. Fl-Artikolu 7(1), it-tieni subparagrafu għandu jkun mibdul b'dan li ġej:
"Is-subparagrafu preċedenti m'għandux ikunu applikabbli għall-ħut tal-ispeċje, maqbuda b'mod aċċidentali, li huma elenkati fl-Anness IV sa limitu ta' 15 % tan-numru ta' individwi fil-kwantitajiet kif maħtuta l-art. Għat-tonn tal-pinna kaħlanija dan il-limitu ta' tolleranza huwa stabbilit fi 10 % tan-numru ta' ħut għal kull ħatt fl-art tal-qabdiet totali tat-tonn tal-pinna kaħlanija jew ta' l-ekwivalenti tagħhom b'persentaġġ bil-piż."
5. il-paragrafi 5 u 6 ta' l-Artikolu 9 għandhom ikunu mħassra;
6. L-Artikolu 10(5) għandu jiġi mibdul b'dan li ġej:
"5. Qabel il-15 ta' Mejju ta' kull sena, kull Stat Membru għandu jittrasmetti lejn il-Kummissjoni, lista tad-dgħajjes li jtajjru l-bandiera tagħhom u tal-ħut alonga fl-Atlantiku ta' Fuq. Il-Kummissjoni għandha tgħaddi din l-informazzjoni lis-Segretarjat tal-ICCAT qabel il-31 ta' Mejju ta' kull sena."
7. dan l-Artikolu li ġej għandu jkun miżjud:
"L-Artikolu 12a
1. L-Istati Membri għandhom jagħmlu l-allmu tagħhom sabiex jinkorraġixxu r-rilaxx tal-klieb il-baħar ħajjin li nkunu nqabdlu aċċidentament, partikolarment dawk ġuvenili.
2. L-Istati Membri għandhom jinkorraġixxu t-tnaqqis tal-iskart tal-klieb il-baħar."
Artikolu 2
Dan ir-Regolament għandu jidħol fis-seħħ fis-seba' jum ta' wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fis-26 ta' April 2004.